**ПРЕССЪОБЩЕНИЕ**

**Избрано е новото ръководство в Управителния съвет на Германо-Българската индустриално-търговска камара (ГБИТК)**

**София, 26 юни 2025 г.** – Днес в рамките на първото си заседание новият Управителен съвет на Германо-Българската индустриално-търговска камара (ГБИТК) избра ново ръководство и повери отговорни позиции на утвърдени личности от водещи компании.

Начело застава **д-р Хорст Щюер**, управител на B. Braun Medical, който поема поста **президент** на Камарата. Д-р Щюер е активен участник в двустранния икономически диалог от много години и работи последователно за укрепване на германо-българските икономически отношения.

Като **вицепрезиденти** бяха избрани **Елиза Бакърджиева-Дончева** (Lufthansa Technik Sofia) и **Александър Миланов** (BMW Bulgaria). И двамата се отличават с иновативност, международни контакти и дългосрочен ангажимент в България.

Функцията на **касиер** поема Емилия Царева, представител на **ПроКредит Банк България**.

ГБИТК продължава да се ръководи **от главния управител** **Соня Миклай**.

В новия Управителен съвет, избран по време на Общото събрание на ГБИТК на 12 юни 2025 г., влизат и следните компании:

* **Air Liquide Bulgaria**, представлявана от Фелицитас Цимерхоф
* **BePro**, представлявана от Рамон Харпс
* **Blaser Group Gabrovo**, представлявана от Ненко Василев
* **Easy Consult**, представлявана от Ивайло Славов
* **Festo Bulgaria**, представлявана от Калин Добрев
* **Intergest Bulgaria**, представлявана от д-р Мая Найденова
* **Logisoft**, представлявана от Томас Вестерхофен
* **MW Logistica**, представлявана от Олга Василевска
* **Wiser Technology Solutions**, представлявана от Димитър Димитров
* **WPD Bulgaria**, представлявана от Мартин Илиев

С този силен ръководен екип ГБИТК залага на приемственост, икономическа експертиза и стратегическо развитие. През следващите години **Управителният съвет** ще подпомага Камарата в усилията ѝ да засили позицията на България като бизнес локация, ефективно да защитава интересите на своите членове и да дава нови импулси в двустранното икономическо сътрудничество.

„Комбинацията от дългогодишния опит на досегашните членове и свежия поглед на новите е точно това, от което се нуждаем, за да даваме посока в несигурни времена“, коментира Соня Миклай, главен управител на ГБИТК.

*За Германо-Българската индустриално-търговска камара (ГБИТК)*

*Германо-Българската индустриално-търговска камара е първият адрес на представителите на германската икономика и техните партньори в България.*

*През 1993 година е създадено Представителството на германската икономика в България, като през 1995 година се учредява Делови клуб на германската икономика в България, а от 2004 година се създава официална външнотърговска камара – Германо-Българска индустриално-търговска камара, единствената двустранна камара, основана на междуправителствено споразумение.*

*В нея членуват над 600 български, германски и международни компании и е най-голямата двустранна камара в България. Тя се ангажира да насърчава и подкрепя търговските и икономическите отношения между Федерална република Германия и Република България и да допринася за подобряване на бизнес средата за своите членове.*

*Допълнителна информация можете да намерите на* [*https://bulgarien.ahk.de*](https://bulgarien.ahk.de)*.*